Pieter Zeeman

Pieter Zeeman (født 25. mai 1865 i Zonnemaire i Schouwen-Duiveland i Zeeland, død 9. oktober 1943 i Amsterdam) var en nederlandsk fysiker og nobelprisvinner. Han var elev av Hendrik Lorentz og arbeidet blant annet med Lorentz' teori om at atomene består av ladde partikler som produserer lys gjennom oscillasjon. I en forsøksserie kunne han bevise riktigheten av det som nå kalles Zeemaneffekten.

I 1900 ble han professor i fysikk ved Universitetet i Amsterdam hvor han ble værende resten av sitt liv. Helt frem til sin død fortsatte han med forskning på lysets forplantning i ulike medier.

I 1902 ble han tildelt Nobelprisen i fysikk sammen med sin lærer Hendrik Antoon Lorentz for sitt arbeide med elektromagnetisk stråling.

Referanser

Eksterne lenker 
 

Nederlandske fysikere
Nederlandske nobelprisvinnere
Nobelprisvinnere (fysikk)
Nobelprismottakere i 1902
Alumni fra Universitetet i Leiden
Personer fra Schouwen-Duiveland
Fødsler i 1865
Dødsfall i 1943